
MARTFŰ VÁROS JEGYZŐJÉTŐL

BESZÁMOLÓ

a körjegyzőség 2010. évi munkájáról

Tisztelt Képviselő-testület!

A helyi önkormányzatokról szóló 1990. évi LXV. törvény (továbbiakban: Ötv.) 40. § (4) bekezdése alapján a körjegyző évente beszámol minden képviselő-testületnek a körjegyzőség munkájáról. 

Martfű Város és Mezőhék Község önkormányzatának képviselő-testületei által kötött megállapodás alapján 2008. január 01. napjától működik az igazgatási feladatok ellátására létrehozott körjegyzőség. Mezőhék Martfű Város Polgármesteri Hivatalának Kirendeltségeként látja el feladatát. A kirendeltség vezetésével kapcsolatos feladatokat Dr. Veres Éva látja el osztott munkakörben. 

Az Ötv. 40. § (2) bekezdése alapján a körjegyző ellátja a képviselő-testületek, a települési képviselők működésével kapcsolatos igazgatási feladatokat, a polgármesterek hatáskörébe tartozó államigazgatási döntések előkészítését és végrehajtását, míg a 40. § (6) bekezdése alapján a körjegyzőség működésének ellenőrzését, a feladatok egyeztetését az érdekelt községek polgármesterei együttesen végzik.

Mezőhék Község Önkormányzatának Képviselő-testülete 2010. április 15. napján megtárgyalta és jóváhagyta a körjegyzőség 2009. évi ellátásáról szóló beszámolót.

A körjegyzőség önkormányzati és államigazgatási feladatokat lát el. Az önkormányzati feladatok közé a képviselő-testület működésének előkészítése, valamint a szociális és gazdálkodási feladatok ellátása, míg az államigazgatási feladatok közé a jogszabályokban megállapított hatósági ügyek intézése tartozik.  A beszámolót e csoportosítás alapján készítettem el. 

I. Közigazgatási hatósági feladatok:

Mezőhéken számítógépes program segítségével történik az iktatás. 2008-2010. év között az ügyiratforgalom alakulását és a hozott határozatok, végzések, hatósági bizonyítványok számát a következő táblázat mutatja:

	
	2008.
	2009.
	2010.

	Főszámra iktatott ügyirat 
	440
	459
	490

	Alszámra iktatott ügyirat
	480
	1071
	1038

	határozatok
	452
	170
	242

	végzések
	   8
	   7
	   2

	hatósági bizonyítvány
	   1
	   4
	   4


A fentieken túl a személyes ügyfélforgalom is jelentős, sokszor fordulnak hozzánk személyesen, vagy telefonon keresztül az ügyfelek információkért. Ez utóbbi mérése a gyakorlatban még nem megoldott.

2008-2010. évben az iktatott ügyiratok ágazatonként történő megoszlását a következő táblázat mutatja:

	ágazat
	2008.
	2009.
	2010.

	adóigazgatás
	315
	74
	134

	szociális igazgatás
	123
	86
	67

	gyámügyi igazgatás
	1
	4
	29

	kereskedelmi igazg.
	3
	3
	-

	egészségügyi igazg.
	15
	12
	4

	Igazságügy igazg.
	1
	2
	-

	földműv. Igazg.
	3
	-
	-

	vízügyi igazg.
	-
	-
	14


Önkormányzati hatósági ügyben hozott érdemi határozatok száma: 36 db.

Ebből képviselő-testület által hozott határozatok száma: 2 db.

          Polgármester által hozott határozatok száma: 34 db.

Az államigazgatási hatósági és az önkormányzati hatósági ügyben hozott határozatok ellen jogorvoslat nem érkezett.

Szociális igazgatás:

A szociális igazgatásról és szociális ellátásokról szóló 1993. évi III. törvényből adódóan a szociális ügyek egy része államigazgatási ügy, másik része önkormányzati hatósági ügy, amelyekben a polgármester a képviselő-testület által átruházott hatáskörben hozott döntést. 

aktív korúak rendszeres szociális segélye                    

· megállapítás: -

· elutasítás: 1

· megszűntetés: 1

rendelkezésre állási támogatás

· megállapítás: 22

· elutasítás: 1

· megszűntetés: 11

lakásfenntartási támogatás

· megállapítás (normatív): 25

· megállapítás (méltányosságból): 1

· elutasítás: -

átmeneti segély

· megállapítás: 4

· elutasítás: -

Közgyógyellátásra való jogosultság megállapítása

· alanyi jogon: 7

· normatív alapon: 2 

· méltányossági alapon: 1

· elutasítás: 3

ápolási díj (alanyi jogon) történő megállapítása

· megállapítás: 1

· elutasítás: -

egészségügyi szolgáltatásra való jogosultság

· megállapítás: 4

· elutasítás: -

mozgáskorlátozottak közlekedési támogatása

· megállapítás: 8

· elutasítás: -

Bursa Hungarica Felsőoktatási Önkormányzati Ösztöndíj:

· megállapítás: 1

· elutasítás: -

A rendszeres szociális ellátásokat érintő döntéseket a szociális igazgatásról és szociális ellátásokról szóló, többször módosított 1993. évi III. törvény értelmében legalább kétévente felül kell vizsgálni. Az ellátások csak abban az esetben kerülnek továbbfolyósításra, amennyiben az ahhoz szükséges feltételek továbbra is fennállnak. 

2010. évben időskorúak járadéka, temetési segély, szociális étkeztetés, mozgáskorlátozottak gépjárműszerzési támogatására való jogosultság megállapítása iránti kérelem, illetve köztemetés engedélyezése iránti kérelem nem érkezett a hivatalhoz.  

2010. évben egy esetben került sor aktív korúak ellátására való jogosultság, valamint rendszeres szociális segély folyósításának megszűntetése során jogosulatlanul felvett rendszeres szociális segély visszafizetésének elrendelésére, 322.897,- Ft összegben. Az összeg nem került visszafizetésre, behajtása iránti eljárás folyamatban van.  

Gyermekvédelmi feladatok ellátása:

Az önkormányzat képviselő-testülete a gyermekvédelmi feladatok ellátásáról szóló 2009. évi beszámolót 2010. április 15. napján megtartott ülésén megtárgyalta és azt határozatával elfogadta.

Rendszeres gyermekvédelmi kedvezmény

· megállapítása: 25

· elutasítása: -

rendkívüli gyermekvédelmi támogatás

· megállapítása: 7

· elutasítása: -

óvodáztatási támogatás:

· megállapítása: 1

· megszűntetés: 1

Születési támogatás megállapítására két gyermek esetében került sor, melynek összege gyermekenként 100.000,- Ft volt.

Mezőhéken 2010. évben védelembe vételi eljárás lefolytatására, illetve gyermekvédelmi gondoskodás keretében ideiglenes hatályú elhelyezésre nem került sor. Védelembe vétel felülvizsgálata keretében 5 gyermek védelembe vételének további fenntartásáról rendelkezett a gyámhatóság.

Adóigazgatási ügyek:

Mezőhék Község Önkormányzata Képviselő-testülete 2008. január 01-jei hatállyal talajterhelési díjról szóló rendeletet alkotott. 2010. évben a talajterhelési díj mértéke: 120,- Ft/m3. 2010. évben 13 adózónak keletkezett fizetési kötelezettsége, az előírt díj: 19.803,- Ft, a teljesített befizetés: 17.820,- Ft.

Az önkormányzat a helyi adókról szóló rendeletében az építményadó mértékét 450,- Ft/m2-ben határozta meg. 2010. évben 14 adózónak keletkezett fizetési kötelezettsége, az előírt adó: 6.926.050,- Ft, a teljesített befizetés: 10.567.776,- Ft. 

A helyi iparűzési adónál az adó mértéke: 1,8 %. A tavalyi évben 52 bevallás érkezett. Az előírt adó: 18.745.950,- Ft, a teljesített befizetés: 15.401.829,- Ft volt. 

A gépjárműadó kivetési a Közigazgatási és Elektronikus Közszolgáltatások Központi Hivatala adatszolgáltatása alapján történik. Az év eleji nyitó állapotot követően az adókötelezettséget érintő változásokat havonta kapjuk az Okmányirodán keresztül. 2010. évben 80 adózó részére állapítottunk meg adófizetési kötelezettséget. Az előírt adó 1.617.812,- Ft, a befizetett összeg: 1.767.631,- Ft volt.

Kommunális adó mértéke 2010. évben 12.000,- Ft volt.  125 fő részére állapítottunk meg adófizetési kötelezettséget. Az előírt adó: 1.251.000,- Ft, a teljesített befizetés: 1.217.500,-        Ft volt. 

Mezőhék Község Önkormányzata Képviselő-testülete 2010. január 01-jétől a hulladékkezelési közszolgáltatási díj mértékéül havonta, ingatlanonként 1.000,- Ft-ot állapított meg rendeletében. A megállapított közszolgáltatási díj és a tényleges közszolgáltatási díj közötti különbözetet az önkormányzat a közszolgáltatásba bevont ingatlanok után egyenlíti ki az éves költségvetése terhére. Az előírt hulladékszállítási díj: 1440.000,- Ft, a teljesített befizetés: 827.000,- Ft volt.

 

A fennálló hátralékok rendezésére 2010. évben folyamatos intézkedések történtek. Szociális körülményekre tekintettel részletfizetési kedvezményt, illetve késedelmi pótlék eltörlését engedélyeztük több adóalany vonatkozásában. 

A rendőrség által kiszabott helyszíni és szabálysértési bírság meg nem fizetése miatt a tavalyi évben 4 esetben indult eljárás. Két esetben sikeres volt a végrehajtás, két esetben pedig részletekben történő megfizetés még folyamatban van. Az előírt bírság összege: 98.000,- Ft volt, a teljesített befizetés: 58.000,- Ft.

A rendőrség által kiszabott közigazgatási bírság meg nem fizetése miatt 2010. évben három esetben indult végrehajtási eljárás. Egy esetben sikeres volt a végrehajtás, két esetben pedig jövedelemből történő letiltással jelenleg is folyamatos a behajtás. Az előírt bírság összege: 115.000,- Ft, a teljesített befizetés: 55.000,- Ft. 

Mezőtúri Vízgazdálkodási Társulás részére 2010. évben érdekeltségi hozzájárulás meg nem fizetése miatt 1 esetben történt megkeresés. A végrehajtás nem vezetett eredményre, mivel a kötelezett letiltható jövedelemmel nem rendelkezett.

A Jász-Nagykun-Szolnok Megyei Földhivatal földhasználati bírság meg nem fizetése miatt egy esetben élt megkereséssel hivatalunk felé. A behajtás nem vezetett eredményre, mivel a kötelezett letiltható jövedelemmel, lefoglalható ingósággal nem rendelkezett.

Anyakönyvi igazgatás:

Az anyakönyvi igazgatás területén az Anyakönyvi Szolgáltató Alrendszer használatával minden anyakönyvi eseményt csak számítógéppel lehet előállítani, amit a központi rendszer dokumentál.

2010. évben a születési anyakönyvbe, a házassági anyakönyvbe és a halotti anyakönyvbe alapbejegyzés nem történt.  

Utólagos bejegyzés száma a házassági anyakönyvben egy esetben történt. Halotti anyakönyvben és születési anyakönyvben utólagos bejegyzés nem volt.

Névviselés megváltoztatására nem került sor. Teljes hatályú apai elismerő nyilatkozat megtételére 2010. évben három esetben került sor.

Szabálysértési ügyek:

Az elmúlt évben három esetben indult eljárás szabálysértési ügyben. Egy esetben tulajdon elleni, egy esetben zöldterület tiltott használata, és egy esetben bizonylati fegyelem megsértése szabálysértés elkövetése miatt. A tényállás tisztázását követően az eljárás 2 esetben figyelmeztetéssel zárult, egy esetben pedig az iratanyag áttételére került sor.  Fiatalkorú ellen szabálysértési eljárás nem indult. 

Szavazás:

Az országgyűlési képviselőválasztás 2010. április 11-én megtartott első, és 2010. április 25-én megtartott második fordulójának lebonyolításához kapcsolódó feladatokat – névjegyzék vezetése, napközbeni jelentések, előzetes eredmény, végeredmény rögzítése - a Martfűi Okmányiroda végezte. 

A 2010. október 03. napján megtartott helyi képviselők és polgármester megválasztásával kapcsolatos feladatokat – névjegyzék vezetése, napközbeni jelentések, előzetes eredmény, végeredmény rögzítése – a Martfűi Polgármesteri Hivatal Mezőhéki Kirendeltsége végezte. Mindhárom szavazás pénzügyi elszámolása Martfű Polgármesteri Hivatalnál történt.   

Hagyatéki eljárást 2010. évben két esetben folytattunk le, póthagyaték felvételére nem került sor. Hagyatéki eljáráshoz társhatóság megkeresésére 19 esetben adtunk ki adó- és értékbizonyítványt, egyéb eljáráshoz pedig 3 esetben.

Kérelemre 5 esetben állítottunk ki adóigazolást.

Népesség-nyilvántartás területén a tavalyi év folyamán 21 változás keletkezett. 3 fő állandó lakcímet létesített, melyből 2 fő más településről költözött Mezőhékre, 1 fő pedig a településen belül létesített lakóhelyet. 7 fő létesített tartózkodási helyet Mezőhéken, ebből 2 fő más településről költözött Mezőhékre, 5 fő pedig a településen belül létesített másik tartózkodási helyet. Négy fő más településen létesített tartózkodási helyet, 6 fő lakóhelyet változtatott (elköltözött), 1 fő pedig elhalálozott. A népesség-nyilvántartás rendszerében a változások jelentése számítógépen történik. 2010. december 31-én Mezőhék lakosainak száma: 368 fő volt.

Az üzletek működési engedélyezésével kapcsolatos feladatok ellátására a tavalyi év során nem került sor.

A mezőhéki vagyonkataszter számítógépes feldolgozása megtörtént, mely alapján az ingatlankataszter statisztikai jelentése folyamatosan valósul meg.

Bíróság megkeresésére környezettanulmány felvételére egy esetben került sor. Egyéb megkeresésre – termőföldre vonatkozó hirdetmény közzétételére 108 esetben, ingatlan árverésére vonatkozó hirdetmény közzétételére 1 esetben, egyéb hirdetmény közhírelésére 2 esetben -  összesen 111 esetben került sor. Magyarország.hu honlapon folyamatosan eleget teszünk a termőföld bérbeadására, illetve megvásárlására vonatkozó közzétételi kötelezettségünknek.

II. Önkormányzati feladatok 

1. A képviselő-testület működésével kapcsolatos feladatok:

 Az Ötv. 40. § (3) bekezdésében foglaltaknak megfelelően a körjegyző feladata a képviselő-testületi ülések előkészítése, továbbá az ülésekről készült jegyzőkönyvek elkészítése és felterjesztése törvényességi ellenőrzés céljából a Jász-Nagykun-Szolnok Megyei Közigazgatási Hivatalhoz.

2010. évben Mezőhék Község Önkormányzata Képviselő-testülete 14 testületi ülést tartott. A 14 testületi ülésből 9 soros, 3 soron kívüli, 1 alakuló és 1 zárt ülés megtartására került sor. A tárgyév folyamán a testület 9 rendeletet alkotott és 61 határozatot hozott. A rendeletek és határozatok nyilvántartása folyamatosan történik, kifüggesztése a helyben szokásos módon valósult meg. 

A testületi ülésekre az előterjesztések, határozati javaslatok időben elkészültek, azokat az érintettek megkapták. A jegyzőkönyvek elkészülte után a döntést tartalmazó határozati kivonatokat időben elküldtük az érintetteknek.

A Jász-Nagykun-Szolnok Megyei Közigazgatási Hivatalhoz minden esetben határidőben leadásra, illetve a TERKA program segítésével elektronikus formában elküldésre kerültek a jegyzőkönyvek és az elfogadott rendeletek. 

2. Az önkormányzat pályázati tevékenysége:


2010. évben az önkormányzat képviselő-testülete az alábbi pályázatokat nyújtott be, illetve pályázatokat támogatott:

- Működésképtelen önkormányzatok egyéb támogatása  (2.000.000,- Ft) 

- Az illegális hulladéklerakó felszámolása (640.000,- Ft)

-  A Jász-Nagykun-Szolnok Megyei Parlagfű-mentesítési Alaphoz  benyújtott pályázat 

    (225.250,- Ft)

- A helyi identitás megőrzésére, fejlesztésére szolgáló berendezések támogatása (II. Falusi 

   Földműves Fesztivál: 1.330.000,- Ft),

· A település idegenforgalmi fejlődését elősegítő marketing tevékenység támogatása célterületre LEADER pályázat benyújtása (3.431.000,- Ft)

- A Környezet és Energia Operatív Program 1.3.0 kódszámú pályázati rekonstrukcióban 

   benyújtandó ivóvízminőség javító pályázathoz csatlakoztunk

- Körös-Tisza menti Önkormányzatok Hulladékrekultivációs Társuláshoz csatlakoztunk, hogy    

   a KEOP-2.3.0 pályázathoz csatlakoztunk

- Vis maior pályázat (87.000,- Ft)

4. Az önkormányzat gazdálkodása:

Az önkormányzatok szuverenitását és önállóságát tiszteletben tartva teljes körűen elkülönített gazdálkodási tevékenységet és önkormányzati feladatokat lát el Mezőhék Község Önkormányzata.

A költségvetési gazdálkodás magában foglalja az utalásokat, számfejtéseket, könyveléseket, támogatásokkal való elszámolásokat, a köztartozások behajtását statisztikai jelentések elkészítését, utalványozásokat, beszámolók, költségvetések elkészítését. 

A negyedéves, éves zárási feladatokat, előirányzat módosításokat, nyilvántartást, a tervezési és zárszámadási feladatokat, pályázati pénzeszközök elszámolását Mezőhék végzi, melynek során figyelembe vette a helyi önkormányzatokról, a Magyar Köztársaság 2010. évi költségvetéséről szóló törvényeket, valamint az államháztartás működési rendjéről szóló kormányrendelet előírásait.

A kirendeltségen dolgozók illetménye és a Ktv. szerinti juttatásai a járulékokkal együtt, Martfű Város Önkormányzat költségvetésében, míg a kirendeltséggel kapcsolatos dologi kiadások (közüzemi díjak, épület karbantartás) Mezőhék Önkormányzat költségvetésében jelentkeznek. 

Mezőhék Község Önkormányzata intézményeinek 2010. évi költségvetési támogatására (óvoda, iskola, kirendeltség) vonatkozó táblázat a beszámoló mellékletét képezi. A költségvetési törvény 3. számú mellékletének 16.6.2. jogcíme szerinti támogatás Martfű és Mezőhék közötti megosztására irányuló egyeztetések folyamatban vannak.

4. Az önkormányzat társulásai:

Mezőhék Község Önkormányzata a 2007. június 01. napján létrejött Berettyó-Körös Többcélú Társulás tagja. Egyes önkormányzati feladatok ellátása – szociális étkeztetés - a társulás keretében biztosított. 

Mezőhék gyermekjóléti feladatainak ellátása a Berettyó-Körös Többcélú Társulás Szociális Szolgáltató Központ Családsegítő és Gyermekjóléti Szolgálata Mezőtúri Telephelyén keresztül valósul meg. Az intézmény a településen élő egyének és családok számára általános és speciális segítő szolgáltatást nyújt. A szolgálat havonta két alkalommal ügyfélfogadást tart a községházán. 
Az önkormányzat Képviselő-testülete 2010. április 15. napján tartott ülésén elfogadta a Berettyó-Körös Többcélú Társulás Szociális Szolgáltató Központ Családsegítő és Gyermekjóléti Szolgálata Mezőtúri Telephelyének beszámolóját Mezőhék község gyermekjóléti feladatainak 2009. évi ellátásáról.

Martfű és Mezőhék települési önkormányzatok képviselő-testületei által kötött óvodai feladat-ellátási megállapodás alapján a mezőhéki óvoda Martfűi Városi Óvoda és Bölcsőde tagintézményeként működik. Szintén feladat-ellátási megállapodás alapján Mezőhék részére a bölcsődében egy férőhely biztosított. A mezőhéki általános iskola pedig a Martfűi Damjanich János Általános Iskola, Gimnázium, Szakképző Iskola és Kollégium tagintézményeként működik közoktatási feladat-ellátási megállapodás alapján.

Az önkormányzat 2007. február 05. napja óta működtet falugondnoki szolgálatot, melyet a településen élő idős személyek és a külterületen élők gondjainak enyhítésére hozott létre. Az önkormányzat által 2008. évben benyújtott pályázatból valósult meg Ford Transit Kombi típusú gépjármű beszerzése.

2010-ben az önkormányzat 22 főt vont be közcélú foglalkoztatásba. 1-30 napig 4 fő, 31-90 napig 12 fő, 90-nél több napig 6 fő foglalkoztatása valósult meg közfoglalkoztatás keretében. A foglalkoztatás során a középületek környéke, az árkok, átereszek, közterületek rendbetétele valósult meg.

A Berettyó-Körös Többcélú Társulás Tanácsának határozata alapján került sor Mezőhék Község Önkormányzatánál a belső ellenőrzési feladatok ellátására, melynek alapján a belső ellenőrzési feladatot Túrkeve Város Önkormányzatánál foglalkoztatott belső ellenőr látja el. 

Személyi és tárgyi feltételek:

A beszámolóban felsorolt feladatokat a polgármesteren és a kirendeltség vezetőn kívül 2 fő ügyintéző teljes munkaidőben, 1 fő ügyintéző 4 órás munkaidőben látja el. Az ügyintézők mindegyike középfokú végzettséggel rendelkezik. A teljes munkaidőben foglalkoztatott ügyintézők közigazgatási alapvizsgával rendelkeznek, az egyik fő anyakönyvi szakvizsgával, ECDL start vizsgával, a másik fő mérlegképes könyvelői szakképesítéssel rendelkezik. A részmunkaidőben foglalkoztatott ügyintéző is rendelkezik közigazgatási alapvizsgával.

A kirendeltség ügyfélfogadási rendjét a hatályos ügyrend tartalmazza. A kirendeltség vezető hetente kétszer 4 órában tart ügyfélfogadást a településen. 

A kirendeltség technikai ellátottsága megfelelő, de szükség van a géppark folyamatos korszerűsítésére. Internet hozzáférés biztosított, Mezőhék Község Önkormányzatának központi e-mail címe van. A község önálló honlappal rendelkezik, amely lehetőséget nyújt az ügyfelek magasabb színvonalú tájékoztatására. 

A település lakosságát a legfontosabb eseményekről, tudnivalókról a községháza hirdetőtábláján kihelyezett hirdetményeken keresztül tájékoztatjuk. A képviselő-testületi ülésekre történő meghívók kifüggesztése a község forgalmasabb helyein megtörtént.

A kirendeltségen dolgozók a jogszabályban előírt kötelező feladataikon kívül igyekeznek segítséget nyújtani a község lakóinak. Az állampolgárok sokszor minden ügy megoldását a hivataltól várják, azokat is, amelyekben hatáskörrel nem rendelkezünk. 

Tisztelt Képviselő-testület!

A beszámolóban a statisztika adatok közlésével a körjegyzőségen folyó munka sokféleségét igyekeztem bemutatni. Minden egyes ügytípus mögött jogszabályok sokaság áll, amelyek gyakran változnak. Ahhoz, hogy a munkát a törvényi előírásoknak megfelelően tudjuk ellátni, naprakész jogszabályi ismeretekkel kell rendelkeznünk még akkor is, ha egy adott ügyfajtából viszonylag kevés fordul elő.

Kérem a Tisztelt Képviselő-testületet, hogy a körjegyzőség 2010. évi munkájáról szóló beszámolót szíveskedjen megvitatni, majd elfogadni.

Mezőhék, 2011. április 05.

                                                                                                          Balogh Edit 

                                                                                                         Címzetes főjegyző                                                           

